"รับฟังการอภิปรายแล้ว มีแนวโน้มว่าคำดังกล่าวไม่น่าจะเข้าตามช่อง 266 ส่วนในมาตรา 142 คงจะต้องรอดูในวันพฤหัสบดีที่ 22 มิถุนายนนี้อีกครั้ง ว่าที่ประชุมจะมีผลการลงมติว่าเห็นเป็นอย่างไร" นายผัน กล่าวแหล่งข่าวจากศาลรัฐธรรมนูญ เปิดเผยถึงการประชุมของตุลาการศาลรัฐธรรมนูญ เพื่อพิจารณาว่าจะรับคำร้องของรักษาการ ส.ว. 35 คน ที่ขอให้ศาลรัฐธรรมนูญวินิจฉัยให้ กกต.พ้นจากตำแหน่งเพราะขาดคุณสมบัติตามรัฐธรรมนูญไว้พิจารณาหรือไม่ว่า ที่ประชุมตุลาการศาลรัฐธรรมนูญได้พิจารณาถึงประเด็นที่ว่า รักษาการ ส.ว.มีอำนาจเข้าชื่อถอดถอน กกต.ได้หรือไม่ ทั้งนี้ ตุลาการศาลรัฐธรรมนูญเห็นเป็นสองฝ่าย จำนวนเสียงเฉียดฉิว โดยตุลาการฝ่ายที่เห็นว่า รักษาการ ส.ว.ยื่นถอดถอน กกต.ได้ เพราะเห็นว่าเป็นอำนาจทั่วไปของ ส.ว.ที่จะตรวจสอบนักการเมืองและองค์กรอิสระได้ส่วนตุลาการฝ่ายที่เห็นว่า รักษาการ ส.ว.ไม่สามารถยื่นถอดถอน กกต.ได้ เพราะรัฐธรรมนูญมาตรา 131 วรรคสอง บัญญัติว่า ให้รักษาการ ส.ว.ทำหน้าที่ได้ตาม มาตรา 168 ของรัฐธรรมนูญเท่านั้น ซึ่งรัฐธรรมนูญมาตรา 168 เป็นเรื่องเกี่ยวกับการแต่งตั้งผู้สำเร็จราชการแทนพระองค์ การประกาศสงคราม การแต่งตั้งกรรมการองค์กรอิสระ ดังนั้น รักษาการส.ว.จึงไม่สามารถยื่นถอดถอน กกต.ได้
ตุลาการศาลรัฐธรรมนูญเห็นเป็นกี่ฝ่าย 
สอง